_:n07a84a13b06d441db246ce041d702852xb0
<http://schema.org/articleBody>
"למעלה מחודשיים חלפו מאז שדני אבדיה עבר במפתיע מוושינגטון לפורטלנד, ובתקשורת האמריקאית דומה שהושג קונצנזוס: הבלייזרס פעלו נכון כשצירפו את כוכב נבחרת ישראל. לקח קצת זמן, אבל בסופו של דבר נראה שזו היתה החלטה נכונה, כתב גרנט יוז בבליצר ריפורט. כזכור, הבלייזרס שלחו לוויזארדס את מלקולם ברוגדון ושתי בחירות סיבוב ראשון (הראשונה הפכה לבוב קרינגטון) בתמורה לישראלי. תחילה זה הרגיש מטופש עבור קבוצה שבונה מחדש לוותר על בחירת סיבוב ראשון מיידית, אחת עתידית וברוגדון, שיכול היה להפוך לבחירה שלישית, כתב יוז. אבל אבדיה רק בן 23, הוא פרץ כקלע בעונה שעברה, מביא איתו הגנה נהדרת, מצטיין כמוסר שמחבר את כולם ויש לו חוזה יורד של 55 מיליון דולר בארבע שנים. הוא מתאים לקבוצה, לתכנון העתידי שלה ולתקציב באופן מושלם.לפני מספר ימים סיפר אבדיה לתקשורת בפורטלנד מה הוא עתיד להביא לקבוצה בעונה הקרובה: אני יודע מה אני יכול להביא - תחרותיות, הנאה, להיקשר וליצור דבק בין השחקנים. אני יכול לעשות הרבה דברים על הפרקט, כך שכל מה שהמאמן יצטרך ממני שאעשה כדי שהקבוצה תנצח אעשה."
<https://sport1.maariv.co.il/world-basketball/nba/article/1376067/>